Digitale noter - Bratlie, Kristine - Oliver, Dan (Rauch) - Tønnesen, Kai - Koch, Dagfinn - Bade, Niels - Kreisler, F - Lee, William
Komponist: Bade, Niels Bratlie, Kristine Koch, Dagfinn Kreisler, F Lee, William Oliver, Dan (Rauch) Tønnesen, Kai BALEIA WINES & OLIVE OIL BERGFIETSUITDAGING & TRAIL RUN
082 337 6286
Baleia Wines & Olive Oil, geleë langs die N2 naby Riversdal, bied Saterdag, 8 September hul derde jaarlikse bergfietsuitdaging tesame met hul tweede trail run aan.
Baleia Wines is bekend vir hul top wyne asook ekstra suiwer olyfolie, afkomstig vanaf wingerd en olyfboorde op hul plaas, Dassieklip by Vermaaklikheid, suid van Riversdal.
Eienaars, Jan-Hendrik en Lindi Joubert, beide kranige driekamp atlete wat pas die Durban 70.3 halfysterman kompetisie voltooi het, tesame met hul span sal op die dag die gaste onthaal.
Daar is twee afstande om van te kies; 20km (R100 inskrywingsfooi) en 63km (R200 inskrywingsfooi) wat beide om 08:00 wegspring
Die bergfietsroetes bestaan uit vloeiende grondpad, enkel- en tweespoorpaaie deur die groen koringvelde en geel canolavelde van die Riversdale-distrik. Die tydsberekening is perfek vir bergfietsryers om deel te neem aan hierdie geleentheid voor die komende Karoo to Coast.
Die 20km roete sal meestal bestaan uit enkel- en tweespoorspoorpaaie met 'n klim van byna 320m en slegs een waterpunt.
Die 63km roete sal bestaan uit 80% vloeiende grondpaaie en 20% jeep- en enkelpaaie met 'n totale klim van meer as 800 meter. Daar sal 4 waterpunte (10km, 30km, 45km en 58km) op hierdie roete wees.
Die trail run is oor twee afstande; 6.5km (R60 inskrywingsfooi) en 16.5km (R100 inskrywingsfooi) wat beide om 08:00 wegspring.
Deelnemers kan uitsien na grondpaaie, jeep- en enkelpaaie en klein heuwels. Dale, klowe en 'n stukkie woud is ook op die roete ingewerk. Daar sal 2 waterpunte op die 16 km-roete wees, hoewel deelnemers aangemoedig word om ook hul eie voorrade saam te neem.